Kan ikke anbefales - i hvert fald ikke udenfor hovedsæson.
--
Huset ligger perfekt i den skønne lille by, passende afstand til det lokale torv, hvor hele 3 barer har udeservering. Til tider er der alligevel nogen trængsel pga. de mange motionscykelister, der gør ophold i byen. Går det helt galt er der et par stykker mere på næste hjørne, som vi aldrig nåede at besøge.
Selve huset er restaureret i gammel stil, med de - for en dansker - noget besynderlige løsninger der nu hører til. En af dem er, at der ikke er en eneste rigtig tætlukkende inderdør i huset, og huset er MEGET lydt (almindelig tale i køkkendet kan høres og deltages i fra øverste soveværelse), så man skal ikke have et kæmpe behov for privatliv på toilet og soveværelse :-) Apropos privatliv er der også et vindue uden tildækning hvor forbipasserende kan kigge lige ind i sture/køkken. Det generede os aldrig nok til at vi forsøgte at dække det med lagen eller lignende, men det bør kunne lade sig gøre.
Huset er meget mørkt da der ikke kommmer meget naturligt lys ind. Der er en lille solplet udenfor øverste soveværelse, men så lille at kun en enkelt person kan slikke sol dér. Den lille terrasse på billederne er der ikke sol på i ret lang tid i løbet af dagen - i hvert fald i ikke i april. Det lille café-sæt på billederne er der ikke, men man kan tage stole og evt. bord fra den overdækkede del. Der er kun de 4 udendørs stole.
Vi var der i april, formodentlig som de første i sæsonen, hvilket kunne mærkes: Huset var enormt koldt og klamt. Med klamt mener jeg f.eks. den noget ubehagelige følelse af at gå i seng i fugtigt/klamt sengetøj. Efter 3-4 dage hvor vi havde ild i brændeovnen morgen og aften, blev temperaturen nogenlunde rimelig, men jeg tror faktisk at det var en stigning i udendørstemperatur der reddede os; brændeovnen er alt for lille til at kunne varme huset op. De 2 mobile el-radiatorer gør ingen større forskel.
Huset bruges tydeligvis kun til udlejning, og som sagt virkede det som om vi var de første i sæsonen; det er i hvert fald min bedste (høfligste) forklaring på at huset ikke virkede rigtigt klargjort: Beskidt/fedtet service (madrester imellem tallerkenerne!! mærkbart/synligt fedtede drikkeglas), mug på skærebrædter, beskidte gryder og pander, ikke-funktionsdygtigt TV, tilsyneladende fejlbehæftet brøndpumpe.
Huset har en indendørs (gammel) brønd, der er dækket med en metalplade. I brønden er der en brøndpumpe, som larmer relativt meget. Jeg tror den var i stykker, og med lidt held får værten repareret den, så den ikke kører i døgndrift, og så går den nok nemmere at leve med. Vi måtte slukke den om natten pga larmen.
Sofaerne i stuen er iøvrigt noget beskadigede idet "læder" overfladen skaller af, måske pga. fugtpåvirkning? Det er forsøgt dækket med tæpper, som slet ikke sidder stabilt. Ligeledes er der varmeskader fra pejsen på en af reolerne.
--
Jeg gætter på at mange af de problemer vi havde, bliver mindre betydende/forsvinder når udlejer får indsat fungerende TV og får repareret brøndpumpen, vejret bliver varmere og tørrere, og huset bruges regelmæssigt - og så er det sikkert udemærket, hvis man kan leve med de andre ting, som nok er mere normale for "originale" gamle feriehuse i Spanien...
Det er også en udfordring at parkere i nærheden, men det er en del af oplevelsen... :-)